Teenindusmõttelaadi puudumine ei ole enamasti vaid teenindaja enda "süü" (kuigi iga inimene peaks ka ise oma mõttelaadi  arendamise eest vastutama). Mõttelaad kujuneb lapseeas ja on seotud kasvatusega. Oleks ju üpris normaalne, kui teenindusühiskonna tingimustes oleks koolides ka teeninduskasvatus ja -õpetus, mis aitaks noortel paremini selles ühiskonnas toime tulemiseks valmistuda. Pole naljalt enam ühtegi tööd ega ametit, kus poleks vaja teenindada kedagi teist.